**ข้อมูลประกอบการรับฟังความคิดเห็น**

ด้วยมาตรา ๑๔ แห่งพระราชบัญญัติหลักเกณฑ์การจัดทำร่างกฎหมายและการประเมินผลสัมฤทธิ์ ของกฎหมาย พ.ศ. ๒๕๖๒ บัญญัติให้หน่วยงานของรัฐนำหลักการหรือประเด็นสำคัญของร่างกฎหมาย  
ไปรับฟังความคิดเห็น โดยต้องประกาศวิธีการรับฟังความคิดเห็น ระยะเวลาเริ่มต้นและสิ้นสุดในการรับฟังความคิดเห็น รวมทั้งข้อมูลประกอบการรับฟัง อาทิ สภาพปัญหา สาเหตุของปัญหา และความจำเป็นที่ต้องตรากฎหมายขึ้น เพื่อแก้ไขปัญหาหรือทำภารกิจในเรื่องนั้น รวมทั้งความมุ่งหมายและผลสัมฤทธิ์ที่พึงประสงค์ คำอธิบายหลักการหรือประเด็นสำคัญของร่างกฎหมาย บุคคลซึ่งได้รับหรืออาจได้รับผลกระทบ รวมทั้งแจ้งผู้เกี่ยวข้องตามที่เห็นสมควรรับทราบ กระทรวงสาธารณสุข โดยกรมควบคุมโรค จึงขอชี้แจงข้อมูลประกอบ การรับฟังความคิดเห็น โดยมีรายละเอียด ดังนี้

**๑. วิธีการรับฟังความคิดเห็น และระยะเวลาการเริ่มต้นและสิ้นสุด**

วิธีการรับฟังความคิดเห็น ใช้วิธีการส่งประเด็นไปถามหน่วยงานราชการและผู้ที่เกี่ยวข้อง ทั้งภาคเอกชน ภาคประชาสังคม รวมถึงผู้ประกอบการ โดยให้แสดงความคิดเห็นผ่านระบบสารสนเทศของกรมควบคุมโรค รวมถึงเปิดให้มีการรับฟังความคิดเห็นผ่านระบบกลางทางกฎหมาย ระหว่างวันที่ ๑๖ - ๓๐ มกราคม ๒๕๖๙

**๒. สภาพปัญหา สาเหตุของปัญหา และความจำเป็นที่ต้องตรากฎหมาย**

มาตรการควบคุมสถานที่หรือบริเวณขายหรือบริโภคเครื่องดื่มแอลกอฮอล์เป็นมาตรการจำกัดการเข้าถึงเครื่องดื่มแอลกอฮอล์ทางกายภาพมาตรการหนึ่ง เพื่อลดขนาดของผลกระทบที่เกิดขึ้นจากเครื่องดื่มแอลกอฮอล์ ไม่ว่าจะเป็นด้านสุขภาพ ด้านอุบัติเหตุ หรือด้านอาชญากรรม โดยมีวัตถุประสงค์ในการลดแรงจูงใจในการเข้าถึงเครื่องดื่มแอลกอฮอล์ซึ่งไม่ควรที่จะหาซื้อได้ในทุกที่ทุกเวลา เพิ่มสภาพแวดล้อมที่ปลอดภัยให้กับประชาชน โดยเฉพาะพื้นที่สาธารณะที่จะช่วยลดเหตุทะเลาะวิวาทและอุบัติเหตุในพื้นที่ที่คนมารวมตัวกันจำนวนมาก รวมถึงบางพื้นที่ที่การบริโภคเครื่องดื่มแอลกอฮอล์สุ่มเสี่ยงที่จะเกิดอุบัติเหตุได้ง่าย และคุ้มครองกลุ่มเปราะบางโดยเฉพาะเด็กและเยาวชนไม่ให้คุ้นชินหรือเข้าถึงเครื่องดื่มแอลกอฮอล์ได้ง่ายในสถานที่หรือบริเวณที่ใช้ชีวิตประจำวัน อีกทั้งถือเป็นมาตรฐานสากลในหลายมิติ กล่าวคือ องค์การอนามัยโลก (WHO)   
ได้กำหนดให้มาตรการจำกัดการเข้าถึงทางกายภาพ เป็นหนึ่งในยุทธศาสตร์หลักที่รัฐสมาชิกควรนำไปปฏิบัติ โดยระบุไว้ใน Global Strategy to Reduce the Harmful Use of Alcohol ว่าการจำกัดสถานที่ขาย  
เป็นวิธีที่มีประสิทธิภาพสูงและคุ้มค่าที่สุด (Best Buys) ในการลดภาระโรคและอุบัติเหตุที่เกิดจากเครื่องดื่มแอลกอฮอล์ และในหลายประเทศก็ใช้มาตรการจำกัดพื้นที่หรือบริเวณในการขายหรือบริโภคเช่นเดียวกันนี้อย่างกว้างขวาง อาทิ มาตรการกำหนดเขตปลอดเครื่องดื่มแอลกอฮอล์ โดยกำหนดให้พื้นที่สาธารณะ   
เช่น สวนสาธารณะเป็นเขตห้ามบริโภคหรือขายเครื่องดื่มแอลกอฮอล์ เพื่อรักษาความสงบเรียบร้อยและ  
ลดความเสี่ยงจากการใช้ความรุนแรง มาตรการควบคุมระบบขนส่ง โดยห้ามบริโภคเครื่องดื่มแอลกอฮอล์  
ในรถไฟประจำทางหรือรถโดยสารประจำทาง เพื่อความปลอดภัยของผู้โดยสารและป้องกันเหตุทะเลาะวิวาทระหว่างการเดินทาง มาตรการควบคุมรอบสถานศึกษาและหน่วยงานรัฐ เพื่อสร้างพื้นที่ปลอดภัย ปกป้องเด็กและเยาวชน รวมถึงรักษาสภาพแวดล้อมที่เหมาะสมแก่การทำงานและการเรียนรู้ของเด็กและเยาวชน เป็นต้น

ทั้งนี้ มาตรา ๒๗ แห่งพระราชบัญญัติควบคุมเครื่องดื่มแอลกอฮอล์ พ.ศ. ๒๕๕๑ บัญญัติห้ามผู้ใดขายเครื่องดื่มแอลกอฮอล์ในสถานที่หรือบริเวณที่กฎหมายกำหนด และมาตรา ๓๑ แห่งพระราชบัญญัติดังกล่าว บัญญัติห้ามผู้ใดบริโภคเครื่องดื่มแอลกอฮอล์ในสถานที่หรือบริเวณที่กฎหมายกำหนด อาทิ สถานที่ราชการ สวนสาธารณะ สถานพยาบาล สถานีบริการน้ำมันเชื้อเพลิง สถานศึกษา และมีการอาศัยอำนาจตามมาตรา ๒๗ (๘) และมาตรา ๓๑ (๗) แห่งพระราชบัญญัติดังกล่าว ออกกฎหมายลำดับรองกำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์เพิ่มเติม เช่น ประกาศสำนักนายกรัฐมนตรี เรื่อง ห้ามขายหรือห้ามบริโภคเครื่องดื่มแอลกอฮอล์ในพื้นที่ประกอบกิจการโรงงาน พ.ศ. ๒๕๕๕ ประกาศสำนักนายกรัฐมนตรี เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในสถานีขนส่ง พ.ศ. ๒๕๕๘ ประกาศสำนักนายกรัฐมนตรี เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในท่าเรือโดยสารสาธารณะ พ.ศ. ๒๕๕๘ ประกาศสำนักนายกรัฐมนตรี เรื่อง กำหนดสถานที่หรือบริเวณห้ามขายเครื่องดื่มแอลกอฮอล์บนทาง พ.ศ. ๒๕๕๘ ประกาศสำนักนายกรัฐมนตรี เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์บนทางรถไฟ พ.ศ. ๒๕๖๘ เป็นต้น อย่างไรก็ตาม มาตรา ๒๗ (๘) และมาตรา ๓๑ (๗) แห่งพระราชบัญญัติควบคุมเครื่องดื่มแอลกอฮอล์ พ.ศ. ๒๕๕๑ ได้ถูกแก้ไขเพิ่มเติมโดยพระราชบัญญัติควบคุมเครื่องดื่มแอลกอฮอล์ (ฉบับที่ ๒) พ.ศ. ๒๕๖๘ โดยเปลี่ยนผู้มีอำนาจในการออกกฎหมายลำดับรองจากนายก รัฐมนตรี ในฐานะรัฐมนตรีผู้รักษาการตามพระราชบัญญัติ โดยความเห็นชอบหรือคำแนะนำของคณะกรรมการ นโยบายเครื่องดื่มแอลกอฮอล์แห่งชาติ เป็นคณะกรรมการควบคุมเครื่องดื่มแอลกอฮอล์ จึงจำเป็นต้องทบทวน  
และปรับปรุงกฎหมายลำดับรองดังกล่าวให้สอดคล้องกัน

กระทรวงสาธารณสุข โดยกรมควบคุมโรค ได้นำเสนอร่างกฎหมายลำดับรองเกี่ยวกับสถานที่หรือบริเวณห้ามขายหรือบริโภคเครื่องดื่มแอลกอฮอล์ต่อคณะกรรมการควบคุมเครื่องดื่มแอลกอฮอล์ ในการประชุมคณะกรรมการควบคุมเครื่องดื่มแอลกอฮอล์ ครั้งที่ ๖/๒๕๖๘ เมื่อวันที่ ๑๙ ธันวาคม ๒๕๖๘ ซึ่งที่ประชุม  
มีมติเห็นชอบร่างกฎหมายลำดับรอง จำนวน ๘ ฉบับ ได้แก่

๑) ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในรัฐวิสาหกิจและหน่วยงานอื่นของรัฐ พ.ศ. ....

๒) ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในพื้นที่ที่อยู่ในกำกับดูแลและใช้ประโยชน์ของราชการ รัฐวิสาหกิจ หรือหน่วยงานอื่นของรัฐ พ.ศ. ....

๓) ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือห้ามบริโภคเครื่องดื่มแอลกอฮอล์ในพื้นที่ประกอบกิจการโรงงาน พ.ศ. ....

๔) ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในสถานีขนส่ง พ.ศ. ....

๕) ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในท่าเรือโดยสารสาธารณะ พ.ศ. ....

๖) ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์บนทางรถไฟ พ.ศ. ....

๗) ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในสวนสาธารณะของรัฐวิสาหกิจหรือหน่วยงานอื่นของรัฐ พ.ศ. ....

๘) ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์บนทางหรือรถ พ.ศ. ....

**๓. หลักการหรือประเด็นสำคัญของร่างกฎหมาย**

ร่างกฎหมายลำดับรองกำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ ทั้ง ๘ ฉบับ ยังคงไว้ซึ่งสาระสำคัญตามกฎหมายเดิม โดยมีการทบทวนและปรับปรุงแก้ไขเกี่ยวกับผู้มีอำนาจในการออกกฎหมาย จากนายกรัฐมนตรีในฐานะรัฐมนตรีผู้รักษาการตามกฎหมาย โดยความเห็นชอบหรือคำแนะนำของคณะกรรมการนโยบายเครื่องดื่มแอลกอฮอล์แห่งชาติ เป็นคณะกรรมการควบคุมเครื่องดื่มแอลกอฮอล์ ดังนี้

๑) ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในรัฐวิสาหกิจและหน่วยงานอื่นของรัฐ พ.ศ. .... มีสาระสำคัญในการห้ามขายหรือบริโภคเครื่องดื่มแอลกอฮอล์ในสถานที่หรือบริเวณของรัฐวิสาหกิจและหน่วยงานอื่นของรัฐ

๒) ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในพื้นที่ที่อยู่ในกำกับดูแลและใช้ประโยชน์ของราชการ รัฐวิสาหกิจ หรือหน่วยงานอื่นของรัฐ พ.ศ. .... มีสาระสำคัญในการห้ามขายหรือบริโภคเครื่องดื่มแอลกอฮอล์ในพื้นที่ที่อยู่ในกำกับดูแลและใช้ประโยชน์ของราชการ รัฐวิสาหกิจ หรือหน่วยงานอื่นของรัฐที่อยู่ราชการ

๓) ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือห้ามบริโภคเครื่องดื่มแอลกอฮอล์ในพื้นที่ประกอบกิจการโรงงาน พ.ศ. .... มีสาระสำคัญในการห้ามขายหรือบริโภคเครื่องดื่มแอลกอฮอล์ในพื้นที่ประกอบกิจการโรงงานตามกฎหมายว่าด้วยโรงงาน

๔) ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในสถานีขนส่ง พ.ศ. .... มีสาระสำคัญในการห้ามขายหรือบริโภคเครื่องดื่มแอลกอฮอล์บริเวณสถานีขนส่งตามกฎหมายว่าด้วยการขนส่งทางบก

๕) ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในท่าเรือโดยสารสาธารณะ พ.ศ. .... มีสาระสำคัญในการห้ามขายหรือบริโภคเครื่องดื่มแอลกอฮอล์ในบริเวณท่าเรือโดยสารสาธารณะ หรือบนเรือโดยสารสาธารณะประจำทาง

๖) ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์บนทางรถไฟ พ.ศ. .... มีสาระสำคัญในการห้ามขายหรือบริโภคเครื่องดื่มแอลกอฮอล์ในบริเวณสถานีรถไฟหรือในขบวนรถที่อยู่บนทางรถไฟตามกฎหมายว่าด้วยการจัดวางการรถไฟและทางหลวง

๗) ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในสวนสาธารณะของรัฐวิสาหกิจหรือหน่วยงานอื่นของรัฐ พ.ศ. ....   
มีสาระสำคัญในการห้ามขายหรือบริโภคเครื่องดื่มแอลกอฮอล์ในสวนสาธารณะของรัฐวิสาหกิจหรือหน่วยงานอื่นของรัฐที่จัดไว้เพื่อการพักผ่อนของประชาชนโดยทั่วไป

๘) ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์บนทางหรือรถ พ.ศ. .... มีสาระสำคัญในการห้ามขายเครื่องดื่มแอลกอฮอล์บนทางหรือบนรถหรือในรถ และห้ามบริโภคเครื่องดื่มแอลกอฮอล์บนทางในขณะขับขี่หรือในขณะโดยสารอยู่ในรถหรือบนรถ

**๔. ประเด็นคำถามที่รับฟังความคิดเห็น**

๔.๑ ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในรัฐวิสาหกิจและหน่วยงานอื่นของรัฐ พ.ศ. ....

(๑) ท่านเห็นด้วยหรือไม่กับการกำหนด**ห้ามขายเ**ครื่องดื่มแอลกอฮอล์ในสถานที่หรือบริเวณของรัฐวิสาหกิจและหน่วยงานอื่นของรัฐ (ยกเว้นร้านค้า/สโมสร)

(๒) ท่านเห็นด้วยหรือไม่กับการกำหนด**ห้ามบริโภค**เครื่องดื่มแอลกอฮอล์ในสถานที่หรือบริเวณของรัฐวิสาหกิจและหน่วยงานอื่นของรัฐ (ยกเว้นที่พักส่วนบุคคล/สโมสร/การจัดเลี้ยงตามประเพณี)

(๓) ท่านเห็นด้วยหรือไม่กับการกำหนดให้การ**ห้ามขายหรือบริโภค**เครื่องดื่มแอลกอฮอล์  
ในสถานที่หรือบริเวณของรัฐวิสาหกิจและหน่วยงานอื่นของรัฐ ตามคำถามข้อ ๑) และข้อ ๒) ไม่ใช้บังคับแก่ “องค์การสุรา”

(๔) ท่านมีความเห็นหรือข้อเสนอแนะเพิ่มเติมสำหรับร่างประกาศฉบับนี้หรือไม่ อย่างไร

๔.๒ ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในพื้นที่ที่อยู่ในกำกับดูแลและใช้ประโยชน์ของราชการ รัฐวิสาหกิจ หรือหน่วยงานอื่นของรัฐ พ.ศ. ....

(๕) ท่านเห็นด้วยหรือไม่กับการกำหนด**ห้ามขาย**เครื่องดื่มแอลกอฮอล์ในพื้นที่ที่อยู่ในกำกับดูแลและใช้ประโยชน์ของราชการ นอกเหนือจากสถานที่ราชการ รัฐวิสาหกิจ หรือหน่วยงานอื่นของรัฐ (ยกเว้นร้านค้า/สโมสร)

(๖) ท่านเห็นด้วยหรือไม่กับการกำหนด**ห้ามบริโภค**เครื่องดื่มแอลกอฮอล์ในพื้นที่ที่อยู่ในกำกับดูแลและใช้ประโยชน์ของราชการ นอกเหนือจากสถานที่ราชการ รัฐวิสาหกิจ หรือหน่วยงานอื่นของรัฐ (ยกเว้นที่พักส่วนบุคคล/สโมสร/การจัดเลี้ยงตามประเพณี)

(๗) ท่านมีความเห็นหรือข้อเสนอแนะเพิ่มเติมสำหรับร่างประกาศฉบับนี้หรือไม่ อย่างไร

๔.๓ ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือห้ามบริโภคเครื่องดื่มแอลกอฮอล์ในพื้นที่ประกอบกิจการโรงงาน พ.ศ. ....

(๘) ท่านเห็นด้วยหรือไม่กับการกำหนด**ห้ามขายหรือบริโภค**เครื่องดื่มแอลกอฮอล์ในพื้นที่ประกอบกิจการโรงงานตามกฎหมายว่าด้วยโรงงาน (ยกเว้นโรงงานผลิตเครื่องดื่มแอลกอฮอล์)

(๙) ท่านมีความเห็นหรือข้อเสนอแนะเพิ่มเติมสำหรับร่างประกาศฉบับนี้หรือไม่ อย่างไร

๔.๔ ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในสถานีขนส่ง พ.ศ. ....

(๑๐) ท่านเห็นด้วยหรือไม่กับการกำหนด**ห้ามขายหรือบริโภค**เครื่องดื่มแอลกอฮอล์บริเวณสถานีขนส่งตามกฎหมายว่าด้วยการขนส่งทางบก

(๑๑) ท่านมีความเห็นหรือข้อเสนอแนะเพิ่มเติมสำหรับร่างประกาศฉบับนี้หรือไม่ อย่างไร

๔.๕ ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในท่าเรือโดยสารสาธารณะ พ.ศ. ....

(๑๒) ท่านเห็นด้วยหรือไม่กับการกำหนด**ห้ามขายหรือบริโภค**เครื่องดื่มแอลกอฮอล์ในบริเวณท่าเรือโดยสารสาธารณะ หรือบนเรือโดยสารสาธารณะประจำทาง

(๑๓) ท่านเห็นด้วยหรือไม่กับคำนิยาม “ท่าเรือโดยสารสาธารณะ” และ “เรือโดยสารสาธารณะประจำทาง”

(๑๔) ท่านมีความเห็นหรือข้อเสนอแนะเพิ่มเติมสำหรับร่างประกาศฉบับนี้หรือไม่ อย่างไร

๔.๖ ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์บนทางรถไฟ พ.ศ. ....

(๑๕) ท่านเห็นด้วยหรือไม่กับการกำหนด**ห้ามขายหรือบริโภค**เครื่องดื่มแอลกอฮอล์  
ในบริเวณสถานีรถไฟหรือในขบวนรถที่อยู่บนทางรถไฟตามกฎหมายว่าด้วยการจัดวางการรถไฟและทางหลวง (ยกเว้นการจัดกิจกรรมพิเศษ ณ โถงสถานีรถไฟกรุงเทพ (สถานีหัวลำโพง) ซึ่งต้องมีการคัดกรองและมาตรการที่จำเป็นเพื่อการรักษาความสงบเรียบร้อยของสังคม ความปลอดภัยของประชาชน และการจำกัดการเข้าถึงเครื่องดื่มแอลกอฮอล์ของเด็กและเยาวชน และต้องได้รับอนุญาตจากรัฐมนตรีว่าการกระทรวงสาธารณสุข  
ในแต่ละครั้ง)

(๑๖) ท่านมีความเห็นหรือข้อเสนอแนะเพิ่มเติมสำหรับร่างประกาศฉบับนี้หรือไม่ อย่างไร

๔.๗ ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์ในสวนสาธารณะของรัฐวิสาหกิจหรือหน่วยงานอื่นของรัฐ พ.ศ. ....

(๑๗) ท่านเห็นด้วยหรือไม่กับการกำหนด**ห้ามขายหรือบริโภค**เครื่องดื่มแอลกอฮอล์ในสวนสาธารณะของรัฐวิสาหกิจ[-รือหน่วยงานอื่นของรัฐที่จัดไว้เพื่อการพักผ่อนของประชาชนโดยทั่วไป

(๑๘) ท่านมีความเห็นหรือข้อเสนอแนะเพิ่มเติมสำหรับร่างประกาศฉบับนี้หรือไม่ อย่างไร

๔.๘ ร่างประกาศคณะกรรมการควบคุมเครื่องดื่มแอลกอฮอล์ เรื่อง กำหนดสถานที่หรือบริเวณห้ามขายหรือบริโภคเครื่องดื่มแอลกอฮอล์บนทางหรือรถ พ.ศ. ....

(๑๙) ท่านเห็นด้วยหรือไม่กับการกำหนด**ห้ามขาย**เครื่องดื่มแอลกอฮอล์บนทางหรือบนรถหรือในรถ ตามกฎหมายว่าด้วยการจราจรทางบก

(๒๐) ท่านเห็นด้วยหรือไม่กับการกำหนด**ห้ามบริโภค**เครื่องดื่มแอลกอฮอล์บนทางในขณะขับขี่หรือในขณะโดยสารอยู่ในรถหรือบนรถ

(๒๑) ท่านเห็นด้วยหรือไม่กับคำนิยาม “ทาง” และ “รถ” ที่นำมาจากกฎหมายว่าด้วยการจราจรทางบก

(๒๒) ท่านมีความเห็นหรือข้อเสนอแนะเพิ่มเติมสำหรับร่างประกาศฉบับนี้หรือไม่ อย่างไร

**๕. ผู้ที่เกี่ยวข้อง**

พนักงานเจ้าหน้าที่ ผู้บังคับใช้กฎหมาย หน่วยงานที่เกี่ยวข้อง ทั้งภาครัฐและภาคเอกชน ภาคประชาสังคม นักวิชาการ ผู้ประกอบการ ประชาชนทั่วไป